Document ID: /roh_data/filtered/fineweb-2-filterrobots_roh.jsonl.gz/57434

Cunquai che l'A13 tutga tar la rait da vias federalas è numnadamain il ASTRA responsabel. Quellas mesiras pudessan, tenor Mario Cavigelli esser ina limita da tempo da 100 sin 80 km/h ed ulteriurs scumonds da surpassar. Sper quai vul Sufers motivar ulteriuras vischnancas da la regiun da tschertgar il discurs cun il chantun per far squitsch. Tenor Mario Cavigelli vegnia il chantun a sustegnair las pretensiuns da las vischnancas vers Berna.
Lieu da l'accident daventa probabel punct nair
Sin dumonda dal Radio Rumantsch di Eugenio Sapia dal ASTRA ch'i saja probabel ch'il tschancun nua che l'accident è capità daventa in punct nair e quai pervia da l'accident. In punct nair è in lieu nua che extraordinari blers accidents capitan. Calculà vegn quai cun ina furmla cumplitgada, uschia Eugenio Sapia. Sche il lieu daventa propi in punct nair vegn dentant per calculà la fin da l'onn.